Antares (α Scorpii) ye una estrela, o nombre d'a qual promana d'o griego "pareixito a Ares" u "enemigo d'Ares", probablement perque a suya tonalidat royisca fa recordar a d'o planeta Marte (Ares ta os griegos). Ixa coloración especial ha feito d'a estrela un obchecto d'intrés ta muitas sociedatz a lo largo d'a historia, y muitos d'os antigos templos echipcios s'orientoron a fin que a luz d'Antares tenese un papel importán en as ceremonias que se i celebraban. Antares yera una d'as quatre "estrelas reyals" d'os antigos astrologos persas y mencionatas por Zoroastres, y bells escritors aseguran que ye a "estrela lanza" a la que fa referencia o libro biblico de Chob.